અંગ્રેજ ઇતિહાસકાર કર્નલ જેમ્સ ટોડના મત મુજબ ગોહિલ વંશના રાજા નાગાદિત્યની હત્યા પછી એમની પત્ની ૩ વર્ષના પુત્ર (બપ્પા રાવલ/કાલભોજ)ને લઈને બડનાગરા એટલે કે નાગર જાતિના કામલાવતી વંશના લોકો પાસે આવી ગયા. આ નાગર જાતિના લોકો ગુહિલ વંશના કુલ રાજ પુરોહિત હતા. પણ ભિલોના ડરથી કમલાના વંશધાર બ્રાહ્મણો બપ્પા રાવલને લઈને ભાંડેર આવી ગયા. ત્યાં જ એમનું બાળપણ વીત્યું, જ્યા બાળપણમાં બપ્પા રાવલ ગાયો ચરાવતા હતા. ત્યારબાદ બપ્પા રાવલ નાગદા આવી ગયા, જ્યાં તેઓ બ્રાહ્મણોની ગાયોને ચરાવવા લાગ્યા હતા.